CELEX: 32019D0036
Language: hu
Date: 2019-11-28 00:00:00
Title: Az Európai Központi Bank (EU) 2019/2216 határozata (2019. november 28.) az Európai Központi Bank jövedelmének átmeneti elosztásáról szóló (EU) 2015/298 határozat módosításáról (EKB/2019/36)

23.12.2019   
               
               
                  HU
               
               
                  Az Európai Unió Hivatalos Lapja
               
               
                  L 332/183
               
            
         AZ EURÓPAI KÖZPONTI BANK (EU) 2019/2216 HATÁROZATA
         (2019. november 28.)
         az Európai Központi Bank jövedelmének átmeneti elosztásáról szóló (EU) 2015/298 határozat módosításáról (EKB/2019/36)
         AZ EURÓPAI KÖZPONTI BANK KORMÁNYZÓTANÁCSA,
         tekintettel az Európai Unió működéséről szóló szerződésre,
         tekintettel a Központi Bankok Európai Rendszere és az Európai Központi Bank Alapokmányára és különösen annak 33. cikkére,
         mivel:
         
                     (1)
                  
                  
                     Az Európai Központi Bank (EU) 2016/2247 határozata (EKB/2016/35) (1) céltartalék pénzügyi kockázatokra való képzésére hivatkozik az Európai Központi Bank mérlegében. Az Európai Központi Bank (EU) 2015/298 határozatának (EKB/2014/57) (2) 3. cikkében hivatkozni kell erre a pénzügyi kockázatokra vonatkozó céltartalékra.
                  
               
                     (2)
                  
                  
                     Ezért az (EU) 2015/298 határozatot (EKB/2014/57) megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Módosítás
            Az (EU) 2015/298 határozat (EKB/2014/57) 3. cikke helyébe a következő szöveg lép:
            
               „A 2. cikkben foglaltaktól való eltérésként a Kormányzótanács a pénzügyi év végét megelőzően dönt arról, hogy a 2. cikkben hivatkozott jövedelmének egy részét vagy egészét nem osztja fel az annak biztosításához szükséges mértékben, hogy a felosztott jövedelem összege ne haladja meg az EKB adott évre vonatkozó nettó nyereségét. Bármely ilyen döntés az Igazgatóság által előkészített indokolással ellátott becslés alapján abban az esetben kerül meghozatalra, ha a Kormányzótanács arra számít, hogy az EKB-nál összességében éves veszteség keletkezik, vagy az éves nettó nyeresége kevesebb lesz a 2. cikkben hivatkozottak szerinti jövedelmének becsült összegénél. A Kormányzótanács a pénzügyi év vége előtt határozhat arról, hogy a 2. cikkben hivatkozottak szerinti jövedelmének valamely részét vagy egészét a pénzügyi kockázat tekintetében létrehozott céltartalékba utalja.”
            
         
         
            2. cikk
            Hatálybalépés
            Ez a határozat 2019. december 31-én lép hatályba.
         
         
            Kelt Frankfurt am Mainban, 2019. november 28-án.
            
               
                  az EKB elnöke
               
               Christine LAGARDE
            
         
         
            (1)  Az Európai Központi Bank (EU) 2016/2247 határozata (2016. november 3.) az Európai Központi Bank éves beszámolójáról (EKB/2016/35) (HL L 347., 2016.12.20., 1. o.).
         
            (2)  Az Európai Központi Bank (EU) 2015/298 határozata (2014. december 15.) az Európai Központi Bank jövedelmének átmeneti elosztásáról (EKB/2014/57) (HL L 53., 2015.2.25., 24. o.).